b'\n_START_ARTICLE_\nAurigny Air Services\n_START_SECTION_\nHistorie\n_START_PARAGRAPH_\nNavnet Aurigny er normannernes navn p\xc3\xa5 \xc3\xb8ya Alderney, der selskapet starta sin virksomhet. Selskapet blei grunnlagt den 1. mars 1968. Det starta kommersielle flyginger samme \xc3\xa5ret. I 2003 blei selskapet overtatt av myndighetene p\xc3\xa5 Guernsey._NEWLINE_I juli 2014 satte selskapet inn sitt f\xc3\xb8rste jetfly, en Embraer E195, p\xc3\xa5 ruta mellom Guernsey og Gatwick i Storbritannia.\n_START_SECTION_\nRuter\n_START_PARAGRAPH_\nI juli 2015 fl\xc3\xb8y selskapet fra Guernesey til Alderney og Jersey, samt til Bristol, Manchester, East Midlands, London City, London Stansted og London Gatwick og Southampton i Storbritannia, og Dinard og Grenoble i Frankrike. Fra Alderney var det rute til Southampton og fra Jersey til Stansted.\n_START_SECTION_\nFlyfl\xc3\xa5te\n_START_PARAGRAPH_\nFlyfl\xc3\xa5ten best\xc3\xa5r av Britten-Norman Trislander, ATR 72-200, ATR 72-500 og Embraer E195.'